स्वयंपाकघरातील मसाले रक्तातील साखर नियंत्रित करतात

राष्ट्रीय : केवळ औषधे, योग्य खाण्याच्या सवयी आणि जीवनशैलीतील बदल यानेच यावर नियंत्रण ठेवता येते. मधुमेहाच्या रुग्णांनी आपल्या आहाराची खास काळजी घेणे आवश्यक आहे. मधुमेहाच्या रुग्णांना अशा पदार्थांचे सेवन करण्याचा सल्ला दिला जातो ज्यामुळे रक्तातील साखर नियंत्रित ठेवण्यास मदत होते. जर तुम्हाला शरीरातील रक्तातील साखरेची पातळी नियंत्रित ठेवायची असेल तर आहारात पुढील मसाल्यांचा समावेश करावा.

लसुण
भारतीय जेवणात लसणाचा वापर मोठ्या प्रमाणात केला जातो. यामुळे जेवणाची चव तर वाढेतेच शिवाय आरोग्यासाठीही फायदेशीर असते. यामधील घटक रक्तातील साखरेची पातळी कमी करण्यास मदत करते. 2006 मध्ये उंदरांवर केलेल्या अभ्यासात असेही आढळून आले की लसूण शरीरातील रक्तातील साखरेची पातळी कमी करण्यासाठी प्रभावी आहे. संशोधकांना असे आढळून आले की लसणाचा अर्क मधुमेह कमी करण्यास मदत करते. एवढेच नाही तर उच्च कोलेस्टेरॉल आणि उच्च रक्तदाब नियंत्रित करण्यातही हे गुणकारी आहे.

कसा कराल वापर?
शरीरातील रक्तातील साखर नियंत्रित करण्यासाठी तुम्ही दररोज सकाळी रिकाम्या पोटी लसणाच्या 1-2 पाकळ्या खाऊ शकता. याशिवाय तुम्हाला हवे असल्यास तुम्ही लसणाचा चहा बनवूनही सेवन करू शकता. दररोज सकाळी रिकाम्या पोटी लसणाचे नियमित सेवन केल्यास रक्तातील साखरेची पातळी नियंत्रित ठेवण्यास मदत होते. याशिवाय, त्याच्या सेवनाने इतर आरोग्य फायदे देखील मिळतील.

दालचिनी
दालचिनीचे सेवन मधुमेहाच्या रुग्णांसाठी खूप फायदेशीर ठरू शकते. त्यात सिनामल्डीहाइड असते, जे इन्सुलिनचे उत्पादन वाढवण्यास मदत करते. ते इंसुलिन संवेदनशीलता सुधारते, जे रक्तातील साखरेची पातळी नियंत्रित करण्यास मदत करू शकते. याच्या सेवनाने शरीरातील साखरेची वाढ रोखण्यासही मदत होते.

हेही वाचा : माथाडी कामगार व टाटा ग्रुप ऑफ कंपनी व्यवस्थापनात वेतन करार!

सेवन कसे करावे?
मधुमेहावर नियंत्रण ठेवण्यासाठी तुम्ही सकाळी रिकाम्या पोटी दालचिनी पिऊ शकता. याशिवाय तुम्ही ते चहा, स्मूदी किंवा सूपमध्ये मिसळूनही सेवन करू शकता.

मेथी दाणे
मधुमेहाच्या रुग्णांसाठी मेथी खूप फायदेशीर आहे. यामध्ये फायबर मुबलक प्रमाणात असते, जे शरीरातील कार्बोहायड्रेट्सचे शोषण कमी करण्यास मदत करते. ज्यामुळे रक्तातील साखरेची पातळी नियंत्रित ठेवण्यास मदत होते. याशिवाय यामध्ये अमीनो ॲसिड असतात, जे इन्सुलिनचे उत्पादन वाढवण्यास मदत करतात. त्याच्या नियमित सेवनाने रक्तातील साखरेचे प्रमाण कमी होण्यास मदत होते. एवढेच नाही तर त्याचे नियमित सेवन वजन कमी करण्यास आणि खराब कोलेस्टेरॉल कमी करण्यास देखील मदत करू शकते .

सेवन कसे करावे?
जर तुम्हाला मधुमेहाचा त्रास होत असेल तर तुम्ही दररोज सकाळी रिकाम्या पोटी मेथीचा चहा घेऊ शकता. याशिवाय तुम्ही मेथी रात्रभर पाण्यात भिजवून ठेवा आणि सकाळी रिकाम्या पोटी या पाण्याचे सेवन करू शकता. याच्या नियमित सेवनाने शरीरातील रक्तातील साखरेचे प्रमाण नियंत्रित ठेवण्यास मोठ्या प्रमाणात मदत होते.

महाईन्यूज-X वर फॉलो करा : महाईन्यूजला instagram वर फॉलो करा